предвидена в член 9, компетентният орган на засегнатата държава членка може да разреши движенията на пратки от свине, отглеждани в ограничителна зона II, извън тази зона до животновъден обект, разположен на територията на същата засегната държава членка:
 а)
 в друга ограничителна зона II;
 б)
 в ограничителни зони I и III;
 в)
 извън ограничителни зони I, II и III.
 2. Компетентният орган предоставя разрешенията, предвидени в параграф 1, при спазване на:
 а)
 общите условия, предвидени в член 28, параграфи 2—7 от Делегиран регламент (ЕС) 2020/687;
 б)
 допълнителните общи условия, предвидени в член 14, параграф 2 и членове 15, 16 и 17.
 3. Компетентният орган на засегнатата държава членка гарантира, че свинете, предмет на разрешено движение, посочено в параграф 1, остават в животновъдния обект по местоназначение поне в рамките на срока за наблюдение за африканска чума по свинете, предвиден в приложение II към Делегиран регламент (ЕС) 2020/687.
 Член 24
 Специфични условия за дерогации с цел разрешаване на движенията на пратки от свине, отглеждани в ограничителна зона II, извън тази зона до кланица, разположена на територията на същата засегната държава членка, с цел незабавно клане
 1. Чрез дерогация от забраната, предвидена в член 9, компетентният орган на засегнатата държава членка може да разреши движенията на пратки от свине, отглеждани в ограничителна зона II, извън тази зона до кланица, разположена на територията на същата засегната държава членка, при условие че:
 а)
 отглежданите свине се придвижват с цел незабавно клане;
 б)
 кланицата по местоназначение е определена в съответствие с член 41, параграф 1.
 2. Компетентният орган предоставя разрешенията, предвидени в параграф 1, при спазване на:
 а)
 общите условия, предвидени в член 28, параграфи 2—7 от Делегиран регламент (ЕС) 2020/687;
 б)
 допълнителните общи условия, предвидени в член 14, параграф 2 и член 15, параграф 1, букви б) и в), параграфи 2 и 3 и членове 16 и 17.
 Член 25
 Специфични условия за дерогации с цел разрешаване на движенията на пратки от свине, отглеждани в ограничителна зона II, извън тази зона до ограничителни зони II или III в друга държава членка
 1. Чрез дерогация от забраната, предвидена в член 9, компетентният орган на засегнатата държава членка може да разрешава движения на пратки от свине, отглеждани в ограничителна зона II, извън тази зонa до обект, разположен в ограничителна зона II или III в друга държава членка.
 2. Компетентният орган предоставя разрешенията, предвидени в параграф 1, при условие че:
 а)
 общите условия, предвидени в член 28, параграфи 2—7 от Делегиран регламент (ЕС) 2020/687 са спазени;
 б)
 допълнителните общи условия, предвидени в член 14, параграф 2 и членове 15, 16 и 17, са спазени;
 в)
 е създадена процедура за контролирано придвижване в съответствие с член 26;
 г)
 отглежданите свине отговарят на всякакви други допълнителни подходящи гаранции, свързани с африканската чума по свинете, на базата на положителен резултат от оценка на риска от мерките спрямо разпространението на тази болест:
 i)
 изисквани от компетентния орган на животновъдния обект на изпращане;
 ii)
 одобрени от компетентните органи на държавите членки на преминаване и на животновъдния обект по местоназначение преди движението на отглежданите свине;
